Hammer DeRoburt

Hammer DeRoburt (1922–1992) var Naurus første president, og regjerte i landet i mye av dets første tjue uavhengige år.

 Biografi 
DeRoburt ble født i Nauru 25. september 1922. Han var sønn av DeRoburt and Eidumunang og hans morfar Daimon var øyas øverste høvding fra 1920 til 1930. Han hadde også aner fra øya Banaba som hører til Kiribati i Mikronesia. DeRoburt tilhørte Iruwa-stammen. Han vokste opp i Boe-distriktet. Etter utdannelse arbeidet han ved Gordon Institute of Technology i Geelong, Australia. Da han kom tilbake til Nauru begynte han å arbeide som lærer.

Under den japanske okkupasjonen av Nauru (1942-1945) ble han deportert til Truk sammen med størstedelen av Naurus befolkning. Da han kom tilbake til Nauru i 1946 begynte han å arbeide i utdanningsdepartementet. Han stilte som kandidat ved lokalvalget i Boe i 1951. Selv om han fikk nok støtte til nominasjonen ble han diskvalifisert på grunn av uregelmessigheter i nominasjonen.Viviani, s. 108 Ved lokalvalget i 1955 ble han innvalgt i rådet (lokalstyret). I 1956 ble han valgt til Naurus siste høvding.

 President i det uavhengige Nauru 
venstre|miniatyr|DeRobert ved Stillehavsøyenes Forum 5. august 1971 i Wellington
DeRoburt ledet landet til uavhengighet fra 31. januar 1968 og var president i det meste av perioden fram til 17. august 1989. I desember 1976 fikk Bernard Dowiyogo flertall som president, men DeRoburt kom tilbake til maketn i mai 1978. Han var også ute av makten i to korte perioder i september og desember 1986. Hans siste offentlige framtreden var under ICJ-høringen i november 1991.

I sin siste presidentperiode forhandlet hans regjering med Australia om utnyttelse av fosfatressursene på øya, som administrerte den under et FN-mandat.

 Familie 
De Roburt giftet seg med Rowena Harris i 1950 og paret har en datter. Han døde 15. juli 1992 mens han var i Melbourn for medisinsk behandling.

Han ble adlet av dronning Elizabeth II i 1982.

 Referanser 

Kategori:Nauriske presidenter
Kategori:Personer etter føde- eller oppvekststed i Nauru